 Waxaa saakay duleedka magaallada Muqdisho lagu aasay fannaanaddii caanka ahayd ee Xaliimo Khaliif Cumar Magool oo 19-kii Bishan Maarso ku geeriyootay magaallada Amsterdam ee waddanka Holland, waxaana saakay meydka fannaanadda laga soo dejiyey garoonka Balidoogle ee magaallada Muqdisho saacaddu markii ay ahayd 8:30-subaxnimo, waxaana aaskaasi ka qayb galay kummanaan kun oo dadweyne ah oo ka kala socday ururrada kala duwan ee Bulshada iyo ururrada siyaasadeed ee ka jira dalka. 